stanford-oval/wikipedia huggingface dataset:
Saaristomaisema - Wiasholmen Pellingin saaristossa

| Saaristomaisema - Wiasholmen Pellingin saaristossa |
| --- | --- |

Nimi:  Saaristomaisema - Wiasholmen Pellingin saaristossa
Tekijä:  Aukusti Uotila
Valmistumisvuosi:  1883
Taiteenlaji:  Maisemamaalaus
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  24  cm
Leveys:  33,5  cm
Kokoelma:  Kansallisgalleria
Sijainti:  Ateneum
Saaristomaisema - Wiasholmen Pellingin saaristossa on taiteilija Aukusti Uotilan  öljyvärimaalaus kankaalle vuodelta 1883. Kooltaan tämä työ on 24×33,5 cm ja se kuuluu Ateneumin taidemuseon kokoelmiin, jonne se hankittiin vuonna 1994.
Saaristomaisema - Wiasholmen Pellingin saaristossa on tavallinen aihe Aukusti Uotilalta vuosina 1881-1885. Hän vietti tuon ajan Suomessa sairastuttuaan vakavasti. Usein hän läksi tuolloin Itäiselle Suomenlahdelle purjehdus- ja linnustusmatkalle yhdessä Robert Stigelin kanssa. Saaristomaisema - Wiasholmen Pellingin saaristossa on maalattu realistisesti herkällä ja kypsällä otteella. Nuorena kuollut taiteilija lahjoitti maalauksen Stigelille ja nimitti saarta "meidän saareksemme". Täällä he olivat yhdessä maalanneet.
Aukusti Uotilan toinen Ranskan- matka, joka alkoi vuonna 1880 oli sysäys Uotilalle kohti ulkoilmarealismia. Etenkin kesäkuukaudet Bretagnessa vahvistivat häntä siihen. Tältä ajalta ovat hänen keskeisimmät teoksensa. Uotilan tyyli oli eleetöntä, tarkasti siveltimellä muotoilevaa, usein viileää väriskaalaa käyttävää. Hänen taiteilijauransa jäi kuitenkin lyhyeksi hänen kuollessaan vuonna 1886. Syntynyt hän oli vuonna 1858.
Aiheesta muualla

Suomen Kansallisgalleria: Kokoelmat: Saaristomaisema - Wiasholmen Pellingin saaristossa.  (Arkistoitu – Internet Archive)
Viron merivoimat

| Viron merivoimat Eesti merevägi |
| --- | --- |
 Viron merivoimien tunnus
Toiminnassa:  1918–1940 1993–
Valtio:   Viro
Puolustushaarat:  Laivasto
Rooli:  Merisodankäynti
Osa joukkoa:  Viron puolustusvoimat
Koko:  noin 350 henkilöä  noin 1 500 reserviläistä  
Tukikohta:  Miinisadam, Tallinna
Kalusto:  11 alusta
Motto:  Mere kutsel - mere kaitsel!
Värit:  Hopea, sinen ja kulta
Marssi:  Jää vabaks, Eesti meri!
Sodat ja taistelut:  Viron vapaussota
Vuosipäivät:  21. marraskuuta
Komentajat
Nykyinen komentaja:  Kommodori Ivo Värk
Tunnettuja komentajia:  Amiraali Johan Pitka
Viron merivoimat (vir. Eesti Merevägi) on yksi Viron puolustusvoimien puolustushaaroista. Merivoimien päätehtävänä on suojella Viron alueellista koskemattomuutta ja kansallisia etuja merellä, ja sen tärkein toimiala on miinanraivaus merellä ja merellinen tilannetietoisuus.
Viron merivoimieen kuuluu rauhanaikana noin 350 henkeä ja se koostuu miinalaivueesta ja sukeltajayksiköstä. Viron laivasto on yksi maailman pienimmistä laivastoista, sillä sillä on vain 11 laivaa. Viron merivoimat on osallistunut useita kertoja Naton merivoimien yhteisharjoituksiin.
Merivoimien komentaja on kommodori Ivo Värk, ja lippulaiva on miinalaiva Admiral Cowan.
Historia > Merijalkaväki

Merijalkaväkipataljoona (vir. Meredessantpataljon) oli lyhytikäinen Viron merivoimien merijalkaväkiosasto. Pataljoona muodostettiin 5. maaliskuuta 1919 itsenäisyystaisteluiden aikana Viron laivaston pinta-alusten miehistöistä, opiskelijoista ja suomalaisista vapaaehtoisista. Yksikön vahvuus oli suurimmillaan noin 400 henkeä. Se sijoitettiin Tallinnaan, jossa se lakkautettiin vielä saman vuoden aikana.
Historia > Rannikkopatteristot

Jo 1800-luvun lopulla Venäjän keisarikunta aloitti rannikkolinnakkeiden ja puolustuslaitteiden tekemisen Viron rannikolle. Tallinna on jo kauan ollut merkittävä Idän ja Lännen välisen kaupankeskus ja nyt siitä tuli tärkeä Itämeren laivaston sotasatama.
Viron itsenäisyystaisteluiden aikana ja Tarton rauhan jälkeen merivoimat aloittivat uudelleen rannikkolinnakkeiden rakentamisen. Vuodesta 1918 aina vuoteen 1940 rakennustöihin sijoitettiin miljoonia krooneja. Neuvostoliiton miehitettyä maan rannikkolinnakkeet tuhoutuivat ja nykyisin ainoastaan muutamissa paikoissa on asemat havaittavissa.
Historia > Laivasto

Tanska lahjoitti 29. maaliskuuta 1994 Viron merivoimille ensimmäisen kunnollisen sota-aluksen, joka sai nimekseen Ahti. 13. huhtikuuta 1994 perustettiin virallisesti Viron merivoimien pääesikunta, joka sijaitsi aluksi Erika-kadulla Tallinnan Koplissa. Ensimmäiseksi esikuntapäälliköksi nimitettiin kapteeniluutnantti Veljo Pärli, joka oli palvellut Ruotsin merivoimissa.
Vuodesta 1995 alkaen laivaston alukset ovat osallistuneet tärkeimpiin Itämerellä pidettyihin merisotaharjoituksiin. Vaikka laivasto on uudelleen muodostettu vasta 1993 ja se on yksi maailman pienimmistä, se on esittänyt vakuuttavaa yhteistyökykyä ja tunnustettu varteenotettavaksi yhteistyökumppaniksi alueellaan.
Vuonna 1998 perustettiin Baltian maiden yhteinen yhteinen miinanraivauslaivue, BALTRON, jonka tärkein tehtävä on parantaa Baltian maiden meripuolustusten keskinäistä yhteistoimintaa ja turvallisuutta ylläpitämällä jatkuvaa valmiutta alueella. Kukin maa toimittaa aluksen tai kaksi sekä henkilöstöä sovituiksi ajoiksi aina vuodeksi kerrallaan. Viro tarjoaa BALTRONille tukikohdan.
Vuoden 2000 alussa merivoimilla oli käytössä 8 alusta: 2 R-luokan vartiovenettä, 2 Frauenlob-luokan miinanraivaajaa, 1 Žuk-luokan vartiovene, 1 Kondor-luokan alus, 1 Maagen-luokan vartiovene ja 1 kalastusveneestä muunnettu apualus. Lisäksi oli pari muuta alusta, jotka eivät olleet käyttökunnossa tai jotka olivat tarkoitettu varaosiksi. Saman vuoden aikana saatiin kuitenkin 3 suurempaa alusta lahjaksi kumppanimaista. Marraskuussa 2000 otettiin Tanskan avustuksella käyttöön Admiral Pitka, joka on bruttovetoisuudeltaan Viron historian suurin sota-alus.
Huhtikuun 1. päivänä 2003 perustettiin Merivoimien koulutus- ja kehittämiskeskus (vuodesta 2008 alkaen Merivoimien koulu), jonka tarkoituksena oli organisoida entistä paremmin johtajien koulutus.
2000-luvun alussa merivoimissa palveli jo noin 250 varusmiestä vuodessa, joista noin 100 palveli aluksilla. Vuoteen 2004 mennessä päätettiin luopua merivoimien varusmiehistä ja turvautua pelkästään ammattilaisiin. Varusmiehistä luopumisen seurauksena henkilöstöpula, erityisesti merimiehistä ja aliupseereista, syntyi ja paheni.
Toukokuusta 2005 maaliskuuhun 2006 laivaston lippulaiva EML Admiral Pitka oli Naton valmiusjoukkoon kuuluvan miinanraivausryhmä 1:n lippulaivana. Alus oli samalla ensimmäinen Baltian maiden alus osastossa.
Kesällä 2013 Admiral Pitka, edellisten 20 vuoden aikana lahjoituksena saatu viimeisin alus, poistettiin lopullisesti käytöstä, sillä se oli pysynyt telakoituna vuodesta 2008 lähtien rahapulan vuoksi.
Vuonna 2020 Viron puolustusvoimat alkoi suunnitella uuden puolustusvalmiuden kehittämistä, johon kuului merimiinojen ja meritorjuntaohjusten hankkiminen. Vuonna 2021 Viro allekirjoitti sopimuksen erään suomalaisyrityksen kanssa laivaston miinojen hankinnasta. Lokakuussa Viro allekirjoitti myös sopimuksen Blue Spear 5G SSM -meritorjuntaohjuksista.
Marraskuussa 2021 Viron hallitus päätti yhdistää poliisi- ja rajavartiolaitoksen laivaston Viron merivoimiin. Merivoimat ottaisi haltuunsa poliisi- ja rajavartiolaitoksen alukset, henkilöstön ja tehtävät.
Historia > Laivasto > Viron merivoimien historialliset alukset

EML Laine - Viron ensimmäinen sotalaiva;
EML Lembit (1918) - Viron ensimmäinen taistelukäyttöön tarkoitettu sotalaiva;
Lennuk (laiva) - Viron pisin ja tehokkain sota-alus;
EML Admiral Pitka - Viron suurin sota-alus tilavuudeltaan;
Lembit - ainoa säilynyt virolainen sota-alus toista maailmansotaa edeltävältä ajalta ja maailman pisin sukellusvene;
EML Pikker - suurin itsenäisessä Virossa rakennettu sotalaiva;
EML Ristna - ensimmäinen virolainen sotalaiva, jolle on myönnetty oikeus kantaa paikkakunnan vaakunaa.
Historia > Laivasto > Merivoimien komentajat ja päälliköt

Päälliköt 1918-1940
1918-1918 - kapteeniluutnantti Rudolf Schiller
1918-1920 - kontra-amiraali Johan Pitka
1920-1925 - kapteeni Johannes Herm
1925-1932 - kontra-amiraali Hermann Salza
1932-1938 - kapteeni Valentin Grenz
1938-1939 - kapteeni Valev Mere
1939-1940 - kapteenimajuri Johannes Santpank
Päälliköt vuoden 1994 jälkeen
1994-1998 - kapteeni Roland Leit
1998-2003 - kapteeniluutnantti Jaan Kapp
2003-2007 - kapteenimajuri Ahti Piirimägi, kapteenimajuri Peeter Ivask (vuorotellen).
2007-2012 - kapteeni Igor Schwede
2012-2016 - kapteeni Sten Sepper
2017-2024 - kommodori Jüri Saska.
2024- kommodori Ivo Värk
Organisaatio

Laivaston tärkein tehtävä on miinanraivauskyvyn luominen, joka on samalla sen rauhanajantehtävä. Maailmansotien aikana Itämereen laskettiin yli 80 000 miinaa, ja vuodesta 1995 alkaen laivaston miinaosasto on toiminut läheisessä yhteistoiminnassa muiden Itämeren laivastojen kanssa taatakseen turvallisen merenkulun.
Organisaatio > Kalusto

Merivoimilla on 11 aktiivipalveluksessa olevaa laivaa. Lisäksi on pienempiä moottoriveneitä. Viron merivoimien alusten nimi alkaa lyhenteellä EML (Eesti Mereväe Laev eli suomeksi Viron meriväen (merivoimien) laiva).
Organisaatio > Kalusto > Vartiolaivat

EML Kindral Kurvits
EML Raju
EML Pikker
EML Valve
Organisaatio > Kalusto > Miinantorjunta-alukset

Sandown-luokka
EML Admiral Cowan, lippulaiva
EML Sakala
EML Ugandi
Organisaatio > Kalusto > Tukialukset

EML Wambola
EML Aleksandra
Organisaatio > Kalusto > Pelastusalukset

EML Roland
EML Risto
Aiheesta muualla

Kuvia tai muita tiedostoja aiheesta Viron merivoimat Wikimedia Commonsissa
Viron laivaston lippulaiva fregatti Admiral Pitka (entinen Tanskan laivaston HDMS Beskytteren (F340); lahjoitettiin  Viroon vuonna 2000) Helsingin Eteläsatamassa 14.3.2007.
S.S. Felice Scandone

| Air Avellino |
| --- | --- |

Liiga:  Serie A
Perustettu:  1948
Historia:  S.S. Felice Scandone 1948-
Areena:  Palasport Giacomo Del Mauro kapasiteetti 5 300
Kotipaikka:  Avellino, Italia
Värit:           
Presidentti:   Vincenzo Ercolino
Päävalmentaja:   Zare Markovski
Mestaruudet:  Italian Cup (1): 2008
Kotisivu:  www.scandonebasket.it
S.S. Felice Scandone (tunnetaan myös nimellä Air Avellino) on italialainen koripalloseura.
Seuralla on historiansa aikana ollut monia sponsoreita. Joukkue on muun muassa käyttänyt seuraavia nimiä: Pasta Baronia Avellino (1996-1997), Cirio Avellino (1997-1998), Select Avellino (1998-1999), Nicoloro Avellino (1999) ja De Vizia Avellino (1999-2002). Nykyinen nimi on Air Avellino.
Historia

Seura perustettiin vuonna 1948. Se on suurimmaksi osaksi viettänyt historiansa Serie B:ssä ja aladivisioonissa. 1995 se vakiinntutti paikkansa Serie B:ssä ja pääsi keräämään voimavarojaan. Parin vuoden odottelun jälkeen joukkue nousi Serie A2:een. 2000-luvulla joukkue on viimeinkin noussut Serie A:han ja voittanut Italian Cupin 2008. Kaudella 2008-2009 joukkue pääsi ensimmäistä kertaa historiassaan Euroliigaan.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu
Joukkue Legabasketin sivuilla (Arkistoitu – Internet Archive)
Joukkue Euroliigan sivuilla
Vilmos Galló

| Vilmos Galló |
| --- | --- |

Henkilötiedot
Syntynyt: 31. heinäkuuta 1996 (ikä 28) Budapest, Unkari
Kansalaisuus:   Unkari
Jääkiekkoilija
Lempinimi:  Hungarian Hurricane, Budapestin Bertuzzi
Pelipaikka:  vasen laitahyökkääjä
Maila:  vasen
Pituus:  182 cm
Paino:  92 kg
Seura
Seura:  KooKoo
Sarja:  SM-liiga
Pelinumero:  55
Pelaajaura
Pääsarjaura:  2015–
Aik. seurat:  Linköping HC (SHL) Timrå IK (HA/SHL) KooKoo (SML) Luleå HF (SHL)
Vilmos Galló (s. 31. heinäkuuta 1996 Budapest, Unkari) on unkarilainen jääkiekkoilija, joka pelaa SM-liigajoukkue KooKoossa. Hän toimii joukkueen varakapteenina. Galló on pelipaikaltaan vasen laitahyökkääjä.
Ura > Maajoukkueura

Galló edusti Unkaria MM-kilpailuissa vuosina 2016 ja 2023. Ensimmäisessä turnauksessa hänet valittiin Slovakiaa vastaan pelatun avausottelun päätteeksi joukkueensa ottelun parhaaksi pelaajaksi. Galló pelasi myös IA-divisioonan MM-kilpailuissa vuosina 2017, 2018, 2019 ja 2024, joista vuoden 2018 turnauksessa hän oli kolmella syöttöpisteellään Unkarin paras syöttäjä János Hárin kanssa. Vuoden 2024 turnaus päättyi kultaan ja sarjanousuun pääsarjatasolle. Galló pelasi myös Pyeongchangin olympiakisojen 2018 ja Milanon olympiakisojen 2026 karsinnoissa. Yhteensä hän on pelannut 90 A-maaottelua tehopistein 27+26=53.
Galló pelasi myös alle 20-vuotiaiden IB-divisioonan MM-kilpailuissa vuonna 2015, jolloin hän toimi Unkarin varakapteenina. Galló pelasi myös IIA-divisioonan MM-kilpailuissa vuosina 2014 ja 2016, joista molemmat turnaukset päättyivät kultaan. Galló voitti tehoilla 7+4=11 ensimmäisen turnauksen maalipörssin ja jakoi Unkarin sisäisen pistepörssin voiton Áron Könczein kanssa. Hän voitti myös turnauksen tehotilaston lukemalla +10 ja valittiin joukkueensa parhaaksi pelaajaksi. Vuoden 2016 turnauksessa Galló jakoi pistepörssin voiton Viron Vadim Vasjonkinin kanssa tehoilla 6+7=13 ja voitti tehotilaston lukemalla +14. Hänet valittiin turnauksen parhaaksi hyökkääjäksi.
Galló pelasi myös alle 18-vuotiaiden IB-divisioonan MM-kilpailuissa vuonna 2014, jolloin hän voitti kultaa ja jakoi koko turnauksen pistepörssin voiton joukkuetoverinsa Zsombor Kissin kanssa tehoilla 6+5=11.
Pelityyli

KooKoon kotisivujen mukaan Galló on yleisesti tunnettu pelaavan periksiantamattomalla asenteella ja vastustajan hermoja raastavalla pelityylillä. Seuran urheilutoimenjohtaja Jarno Kultasen mukaan hän on oikeassa roolituksessa tehokas myös pisteiden valossa. Galló on itse kertonut olevansa aina pelaaja, joka tykkää olla maalinedustalla ja voittaa kiekkoja aktiivisella karvauspelaamisella.
Muuta

Gallón isoveli Illés ja pikkuveli Oliver ovat pelanneet myös jääkiekkoa.
Unkarin jääkiekkoliitto valitsi Vilmos Gallón vuoden 2019 miesjääkiekkoilijaksi. Hänet on valittu myös Unkarin vuoden 2016 taitavammiksi pelaajaksi sekä Unkarin vuoden hyökkääjäksi vuosina 2018, 2020 ja 2023.
Saka (Hiroshima)

| Saka |
| --- | --- |
 lippu:  vaakuna

Valtio:  Japani
Prefektuuri:  Hiroshiman prefektuuri
Piirikunta:  Akin piirikunta
Pinta-ala:  
 – Kokonaispinta-ala:  15,69 km²
Väkiluku (2020):  12 592
 – Väestötiheys:  802,5 as./km²
Infobox OKVirheellinen NIMI-arvo: 
Saka (jap. 坂町, Saka-chō) on Japanin maaseutukaupunki Akin piirikunnassa, Hiroshiman prefektuurissa. Siellä asuu 12 592 asukasta. Pinta-ala on 15,69 neliökilometriä ja väestötiheys 802,5 asukasta yhdellä neliökilometrillä. Väestö on pienessä laskussa.
Sajjad Karim

Sajjad Karim
Sajjad Karim (s. 11. heinäkuuta 1970 Blackburn, Lancashire) on brittiläinen poliitikko.
Karim varttui Brierfieldissä. Hän on työskennellyt asianajajana. Karim kuului Liberaalidemokraatit-puolueeseen, kunnes loikkasi konservatiivipuolueeseen vuonna 2007. Karim istui Euroopan parlamentin jäsenenä vuosina 2004–2019 oltuaan aiemmin valtuutettuna Pendlessä. Hän oli Taj Mahal Palace -hotellissa Mumbain terroristien hyökätessä sinne marraskuussa 2008. Hän oli Intiassa osana Euroopan parlamentin delegaatiota, joka oli lähetetty paikan päälle ennen Euroopan unionin ja Intian välistä huippukokousta.
2. heinäkuuta 2011 Karimin kodin ulkopuolella Burnleyssa osoitti mieltään muslimivastaisen English Defence Leaguen kylttejä kantanut ihmisjoukko. Kotona olivat Karim, hänen vaimonsa ja pariskunnan 8-vuotias tytär. Karim piti kokemusta uhkaavana ja katsoi mielenilmauksen syynä olleen sen, että perhe koostui muslimeista. Kaksitoista mielenosoittajaa tunnusti myöhemmin yleisen järjestyksen rikkomisen, neljä näistä myös rasistisin motiivein tehdyn rikoksen.
Karim erosi konservatiivipuolueesta vuonna 2024, koska hänen mukaansa puolue ei ollut onnistunut reagoimaan sisäiseen islamofobiaan. Tätä ennen poliitikko Lee Anderson oli väittänyt islamistien saaneen Lontoon valtaansa ja Suella Braverman oli väittänyt islamistien päässeen määräävään asemaan. Rishi Sunak oli pitänyt Andersonin kommentteja väärinä, mutta muita toimenpiteitä ei ollut tehty. Karim arvosteli konservatiivipuoluetta "taantumisesta" vuoden 2016 jälkeen.
SOCOM 3: U.S. Navy SEALs

| SOCOM 3: U> S. Navy SEALs |
| --- | --- |

Kehittäjä:  Zipper Interactive
Julkaisija:  Sony Computer Entertainment
Ohjaaja:  Hardy F. LeBel Sr.
Suunnittelija:  Travis Steiner
Pelisarja:  SOCOM U.S. Navy SEALs
Julkaistu:  NA 11. lokakuuta 2005EU 21. huhtikuuta 2006
Lajityyppi:  kolmannen persoonan ammuntapeli, taktinen ammuntapeli
Pelimuoto:  yksinpeli, moninpeli
Ikäluokitus:  PEGI: 16 ESRB: M  Virheellinen ESRB-arvo
Alusta:  PlayStation 2
Jakelumuoto:  DVD
Lisää peliartikkeleitaVideopelien teemasivulla
Infobox OK    : 
SOCOM 3: U.S. Navy SEALs on PlayStation 2:lle kolmas julkaistu SOCOM -pelisarjan videopeli.
Pelissä on yksinpeli jossa komennetaan 4 sotilaan ryhmää eri tehtävissä eri puolilla maailmaa, pelissä on myös verkkomoninpeli jopa 32 pelaajalle samaan aikaan. SOCOM 3 ei juurikaan eroa paljoa edeltäjistään muuten kuin uusilla tehtävillä, kentillä ja muulla sisällöllä.
Yksinpeli

Yksinpeli on varsin monipuolinen ja sisältää erilaisia tehtäviä esim. panttivankien pelastamista,tuhoamista ja kuvien ottoa. Ennen tehtävään menoa pelaaja valitsee tavaransa; Pääaseen, pistoolin ja kranaatteja tai muita räjähteitä. Itse tehtävässä voi komentaa muita ryhmän sotilaita kymmenillä eri komennoilla, komentoja voi myös antaa PS2-Headsetilla, jolloin pelaaminen on entistäkin viihtyisämpää.
Verkkomoninpeli

Moninpelissä pelataan maximissaan 32 pelaajan voimin, SEALit vastaan terroristit kussakin kentässä eri pelityyleillä esim. Suppression, Breatch, Escort jne.. Moninpeli on myös yhteensopiva PS2-Headsetin kanssa jolloin kavereiden kanssa on hauskempi kommunikoida, sekä suunnitteluhuoneessa että myös kentälläkin voi chattailla tietokoneen näppäimistöllä. Verkkopelissä on myös monia yhteisöjä ja pelaajien rankkeja & statseja. Verkkopeliin julkaistiin päivitys, mikä poisti useita eri bugeja, joita pelaajat käyttivät hyväkseen päästäkseen seinien sisälle ampumaan muita niin, että muut eivät voineet ampua heitä.
Moninpeliä on myös mahdollista pelata LAN-toiminnolla eli lähiverkossa.
Aiheesta muualla

SOCOM 3: U.S. Navy SEALs MobyGamesissa (englanniksi)
Ruskonärhi

| Ruskonärhi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Loistonärhet Cyanocorax
Laji::  morio
Kaksiosainen nimi
 Cyanocorax morio  Wagler, 1829 
Synonyymit
 Psilorhinus morio 
Alalajit
 Cyanocorax morio palliatus  Cyanocorax morio morio  Cyanocorax morio vociferus 
Katso myös
   Ruskonärhi Wikispeciesissä   Ruskonärhi Commonsissa 
Infobox OKVirheellinen NIMI-arvoIUCN-testi OK: 
Ruskonärhi (Cyanocorax morio) on varisten heimoon kuuluva varpuslintu. Se luokitellaan joskus omaan Psilorhinus -sukuunsa.
Levinneisyys

Ruskonärheä tavataan Keski-Amerikassa Yhdysvaltain eteläosista Meksikon itärannikon kautta Panamaan asti. Laji on luokiteltu elinvoimaiseksi.
Sam Webb

Sam Webb vuonna 2013.
Sam Webb (s. 4.6.1945) on yhdysvaltalainen poliitikko ja Yhdysvaltain kommunistisen puolueen entinen puheenjohtaja.
Webb valmistui vuonna 1967 St. Francis Xavierin yliopistosta Nova Scotiassa ja sai Master of Arts -arvon taloustieteessä Connecticutin yliopistosta. Hän toimi työväenliikkeessä kotiosavaltiossaan Mainessa ja organisoi vuosina 1978–88 puolueensa toimintaa Michiganissa. Yhdysvaltain kommunistisen puolueen puheenjohtajana Webb toimi vuosina 2000–14. Hän asuu New Yorkissa. Hän on ilmaissut julkisuudessa tukensa Obamalle.
Ruler-luokka

| Ruler-luokka |
| --- | --- |
 Luokkaan kuulunut HMS Puncher

Tekniset tiedot
Uppouma:  16 890 t (max)
Pituus:  151 m
Leveys:  21,18 m
Syväys:  7,9 m
Koneteho:  8 500 hv
Nopeus:  18 solmua
Miehistöä:  646
Aseistus
Meritorjunta:  2 × 4"/L50 Mk IX -tykkiä 19-24 lentokonetta
Ilmatorjunta:  8 × 40 mm ilmatorjuntatykkiä 10-35 × 20 mm ilmatorjuntatykkiä
Ruler-luokka oli  Britannian kuninkaallisen laivaston saattuetukialusluokka, jota toisinaan nimitetään Ameer-luokaksi. Ne olivat toisessa maailmansodassa vuokraus-ja lainauslain nojalla luovutettuja Yhdysvaltain laivaston Bogue-luokan aluksia. Luokkaan kuului kaikkiaan yksitoista alusta ja ne valmistettiin edeltäneestä Attacker-luokasta poiketen saattuetukialuksiksi. Luovutettujen alusten tilalle Yhdysvaltain laivasto tilasi uudelleen saman nimiset alukset.
Suunnittelu

Alukset oli aseistettu merimaalien torjuntaan kahdella alakulmilla käytettävällä neljän tuuman tykillä. Aluksille Yhdysvalloissa asennetut tykit vaihdettiin brittiläisiin niiden saavuttua Britteinsaarille. Aluksilla oli ilmapuolustusta varten kahdeksan 40 millimetrin ja 10-35 kappaletta 20 millimetrin ilmatorjuntatykkejä. Aluksille voitiin sijoittaa 19-24 lentokonetta.
Alukset

| Alkuperäinen nimi | Laskettu vesille | HMS | Palvelukseen | Kohtalo |
| --- | --- | --- | --- | --- |
| USS Baffins (CVE-35) | 18. lokakuuta 1942 | HMS Ameer | 20. heinäkuuta 1943 | myyty kaupplaivaksi 1946 romutettu 1969 |
| USS St. Simon (CVE-51) | 9. syyskuuta 1943 | HMS Arbiter | 31. joulukuuta 1943 | myyty kauppalaivaksi 1946 romutettu 1972 |
| USS Glacier (CVE-22) | 7. syyskuuta 1942 | HMS Atheling | 1. elokuuta 1943 | myyty kauppalaivaksi 1946 romutettu 1967 |
| USS Bolinas (CVE-36) | 22. toukokuuta 1942 | HMS Begum | 12. elokuuta 1944 | myyty kauppalaivaksi 1946 romutettu 1974 |
| USS Pybus (CVE-34) | 7. lokakuuta 1942 | HMS Emperor | 6. elokuuta 1943 | myyty romutettavaksi 1946 |
| USS Carnegie (CVE-38) | 30. joulukuuta 1942 | HMS Empress | 12. elokuuta 1943 | myyty romutettavaksi 1946 |
| USS Cordova (CVE-39) | 30. tammikuuta 1943 | HMS Khedive | 25. elokuuta 1943 | myyty kauppalaivaksi 1946 romutettu 1975 |
| USS Edisto (CVE-41) | 22. maaliskuuta 1942 | HMS Nabob | 7. syyskuuta 1943 | myyty kauppalaivaksi 1946 myyty romutettavaksi 1977 |
| USS Keweenaw (CVE-44) | 6. toukokuuta 1943 | HMS Patroller | 22. lokakuuta 1943 | myyty kauppalaivaksi 1947 romutettu 1974 |
| USS Estero (CVE-42) | 22. maaliskuuta 1943 | HMS Premier | 3. marraskuuta 1943 | myyty kauppalaivaksi 1946 myyty romutettavaksi 1974 |
| USS Willapa (CVE-53) | 8. marraskuuta 1943 | HMS Puncher | 5. helmikuuta 1944 | myyty kauppalaivaksi 1947 romutettu 1973 |
| - | 31. heinäkuuta 1943 | HMS Queen | 7. joulukuuta 1943 | - |
| - | - | HMS Rajah | - | - |
| - | - | HMS Ranee | - | - |
| - | - | HMS Reaper | - | - |
| - | - | HMS Ruler | - | - |
| - | - | HMS Shah | - | - |
| - | - | Slinger | - | - |
| - | - | HMS Smiter | - | - |
| - | - | HMS Speaker | - | - |
| - | - | HMS Thane | - | - |
| - | - | Trouncer | - | - |
| - | - | Trumpeter | - | - |